Diari Oficial de la Generalitat Valenciana


Sumari del DOGV 5640, del 15-11-2007 (2007/13331)

Convocatòria de 6 de novembre de 2007, de la Federació Valenciana de Municipis i Províncies, sobre ajudes a les entitats locals valencianes per a la promoció d'actuacions que afavorisquen la integració de la població immigrant en els municipis de residència o treball sobre la base del conveni de col·laboració entre el Ministeri de Treball i Assumptes Socials i la Presidència de la Generalitat.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5640

Data del DOGV
:   15-11-2007

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2007/13481


Data del document
:   06-11-2007

Organisme emissor
:   Federació Valenciana de Municipis i Províncies

Tipus de document
:   Anunci

Descriptors 

:   * ajuda pública
    * suport econòmic
    * immigració
    * administració local
    * ajuda social
    * integració dels migrants

Convocatòria de 6 de novembre de 2007, de la Federació Valenciana de Municipis i Províncies, sobre ajudes a les entitats locals valencianes per a la promoció d'actuacions que afavorisquen la integració de la població immigrant en els municipis de residència o treball sobre la base del conveni de col·laboració entre el Ministeri de Treball i Assumptes Socials i la Presidència de la Generalitat. [2007/13531]
La Generalitat Valenciana té entre els seus objectius prioritaris, la protecció i l'ajuda d'aquells sectors que requerixen una especial cura i atenció. Per això es tendix a establir els mitjans idonis i necessaris que coadjuven a aconseguir una adequada integració social. La Llei 5/1997 de 25 de juny per la qual es regula el sistema de Servicis Socials a la Comunitat, disposa en l'article 5, que l'administració de la Generalitat, a través de la conselleria competent coordinarà les actuacions de les distintes Administracions i de la iniciativa privada que desenvolupen funcions d'interés social propiciant quants conveni de col·laboració siguen convenients per al compliment adequat dels objectius legalment previstos.
La Federació Valenciana de Municipis i Províncies, entitat sense ànim de lucre, té entre els seus fins promoure, executar i prestar suport a les iniciatives dirigides a millorar la qualitat de vida dels habitants de les entitats locals que la integren.
Les entitats locals són competents en la prestació de servicis socials, d'acord amb el que disposa l'art. 25.2.K de la Llei 7/1985, de 2 d'abril, reguladora de les Bases de Règim Local.
Les associacions d'entitats locals, en l'àmbit propi de les seues funcions, podran celebrar convenis amb les distintes Administracions Públiques, d'acord amb el que disposa la Disposició Addicional Quinta de la Llei 7/1985, de 2 d'abril, reguladora de les Bases de Règim Local.
Per tot el que exposa i en el «Marc de Cooperació per a la Gestió del fons de Suport a l'Acollida i la Integració dels Immigrants així com el seu Reforç Educatiu», la Presidència de la Generalitat Valenciana i el Ministeri de Treball i Assumptes Socials han subscrit un protocol pel qual es prorroga per a l'any 2007 el Conveni de Col·laboració per al desenvolupament d'actuacions d'acollida i integració de persones immigrants així com el reforç educatiu, la duració del qual és fins al 31 de desembre de 2007. I en este mateix sentit, la conselleria d'Immigració i Ciutadania i la Federació Valenciana de Municipis i Províncies subscriuen un Conveni de Col·laboració que es fonamenta en la necessitat de donar suport a la participació de les entitats locals en la promoció d'actuacions que afavorisquen la integració de la població immigrant en els municipis de residència o treball i, d'esta manera, cofinançar els gastos destinats al desenvolupament d'actuacions conjuntes destinades a promoure l'acollida, la integració i el reforç educatiu de les persones immigrants, emmarcades en els eixos d'actuació i mesures prioritàries que s'arrepleguen en el Conveni de Col·laboració entre la Presidència de la Generalitat Valenciana i el Ministeri de Treball i Assumptes Socials.
Els eixos d'actuació són els referits a: acollida, educació, ocupació, vivenda, servicis socials, salut, infància i joventut, igualtat de tracte, dona, participació, sensibilització i codesenrotllament, en l'exercici 2007, amb una dotació pressupostària de nou milions, huitanta-sis mil dos-cents dèsset euros (9.086.217, 00 euros) a càrrec del capítol IV del programa pressupostari 313.50, en virtut del qual es convoquen les següents ajudes econòmiques que s'expressen a continuació.
Bases de la convocatòria
1. Objecte.
Cofinançament del cost de les actuacions de les entitats locals en l'àmbit territorial de la Comunitat destinades a promoure l'acollida, la integració i el reforç educatiu de les persones immigrants durant l'exercici 2007.
2. Beneficiaris de les subvencions.
Les entitats locals de la Comunitat Valenciana, que formen part de la Federació Valenciana de Municipis i Províncies, i que promoguen l'acollida i la integració dels immigrants així com el seu reforç educatiu.
3. Contingut i Programes d'actuació a desenvolupar.
Les actuacions concretes objecte d'esta ajuda han d'estar emmarcades en els següents eixos d'actuació: acollida, educació, ocupació, vivenda, servicis socials, salut, infància i joventut, igualtat de tracte, dona, participació, sensibilització i codesenrotllament.
Cada actuació haurà de contemplar almenys els aspectes de contingut, beneficiaris, forma d'execució, costos de finançament i indicadors d'avaluació.
4. Criteris per a la concessió d'ajudes.
Per a la selecció dels projectes d'actuació que presenten les entitats locals, la Federació Valenciana de Municipis i Províncies, tindrà en compte els criteris següents:
1. Que l'entitat local tinga més d'un 5% de la població immigrant empadronada a data 31/12/2006, en el territori del seu àmbit d'actuació.
2. Que l'entitat local dispose de Pla d'Immigració, en el territori del seu àmbit d'actuació
3. Que l'entitat local tinga un servici permanent d'atenció als immigrants (servicis de traducció, orientació, mediació, informació, etc.).
4. Que l'entitat cofinance el projecte d'actuació atenent als percentatges següents:
· 10% de cofinançament si té censats menys de 20.000 habitants.
· 20% de cofinançament si té censats més de 20.000 habitants i menys de 100.000.
· 30% de cofinançament si té censats més de 100.000 habitants.
5. Lloc de presentació de la instància i documentació.
Hauran d'ajustar-se al model que s'adjunta, i hauran de presentar-se, en el Registre General de la Federació Valenciana de Municipis i Províncies, a 46962 € València, C/ Guillem de Castro núm. 46 € 1r, acompanyada de la documentació següent:
Certificat del secretari/a de l'entitat local, amb el vistiplau del/de la seu/a president/a, que complix els criteris que se sol·liciten en estes bases de convocatòria per a la concessió de les ajudes, segons model de l'annex 1.
Document on s'especifique breument els Eixos i les Mesures on desenvoluparà les seues actuacions l'entitat local sol·licitant. ANNEX 2.
Certificat del/de la secretari/a de l'entitat Local, amb el vistiplau del/de la seu/a president/a, que acredite la realització de les actuacions subvencionades, segons model de l'annex 3.
Certificat del/de la Interventor/a de l'entitat local, amb el vistiplau del/de la seu/a president/a, que justifique el gasto realitzat i que indique les dades de quantia per concepte de gasto i que especifique el percentatge de cofinançament depenent de la població censada en el seu municipi, ANNEX 4.
Comunicació a la Federació Valenciana de Municipis i Províncies sobre l'obtenció de subvencions o ajudes per a la mateixa finalitat procedents de qualsevol administració o ens públics o privats, ANNEX 5.
Memòria d'activitats de l'entitat, valorada, i emmarcada dins dels Eixos que figuren en l'apartat 3 d'esta convocatòria, en el que cada una de les actuacions haurà de contemplar almenys els aspectes següents: contingut, beneficiaris, forma d'execució, cost i finançament.
Així mateix haurà d'anar acompanyada d'un pla d'actuació, emmarcat dins dels eixos i mesures que s'arrepleguen en el «Marco de Cooperació per a la gestió del Fons de Suport a l'Acollida i la Integració d'Immigrants així com el seu Reforç educatiu de l'any 2007», que forma part del protocol pel qual es prorroga per a l'any 2007 el Conveni de col·laboració subscrit el 6 d'octubre de 2005 entre el Ministeri de Treball i Assumptes Socials i la Generalitat per al desenvolupament d'actuacions d'acollida i integració de persones immigrants així com de reforç educatiu.
6. Obligacions de les entitats locals.
1. Realitzar les accions que fonamenten la concessió de l'ajuda.
2. Acreditar davant de la Federació Valenciana de Municipis i Províncies la realització de l'activitat subvencionada.
3. Justificar davant de la Federació Valenciana de Municipis i Províncies el gasto realitzat per mitjà de la presentació d'un certificat, indicant les dades de quantia per concepte de gasto i del cofinançament, subscrita pel /la interventor/a de l'entitat local i amb el vistiplau del/de la seu/a president/a.
4. Fer constar en tota la informació o documentació que s'oferisca sobre les actuacions subvencionades que estes es realitzen sobre la base del Conveni de col·laboració entre el Ministeri de Treball i Assumptes Socials i la Generalitat.
5. Presentar una memòria econòmica de les actuacions realitzades amb la informació necessària per a conéixer els resultats obtinguts en cada una de les actuacions.
6. Comunicar a la FVMP l'obtenció de subvencions o ajudes per a la mateixa finalitat procedent de qualsevol administració o ens públics o privats.
7. El sotmetiment a les actuacions de control financer que corresponen a la Intervenció General de la Generalitat en relació amb la subvenció concedida.
7. Explotació de la informació i difusió.
Qualsevol tipus de difusió sobre les actuacions ja siga a través de material imprés o de qualsevol altre suport divulgatiu haurà de mencionar que estes s'efectuen sobre la base del Conveni de col·laboració entre el Ministeri de Treball i Assumptes Socials i la Presidència de la Generalitat Valenciana, i del Conveni entre la conselleria d'Immigració i Ciutadania i la Federació Valenciana de Municipis i Províncies. En tots els materials elaborats per a donar publicitat a les actuacions realitzades apareixeran clarament els logotips de les entitats firmants.
8. Termini de presentació d'instàncies i documentació.
El termini improrrogable de presentació de la sol·licitud i de la documentació requerida finalitza el 19 de novembre de 2007. La Memòria a què fa referència l'apartat 4 de les presents Bases haurà de presentar-se com a data límit el 16 de gener de 2008, segons model que es farà arribar a les entitats locals sol·licitants.
En el cas que no s'executara el pagament anticipat, el termini per a presentar justificants serà fins a l'1 de desembre.
La Federació Valenciana de Municipis i Províncies revisarà les sol·licituds perquè totes les dades exigides en la convocatòria figuren en l'expedient. Si la sol·licitud estiguera incompleta, la Federació Valenciana de Municipis i Províncies comunicarà a l'entitat sol·licitant les deficiències perquè, en un termini de deu dies, siguen esmenades amb l'advertència que, si no ho feren, s'arxivarà l'expedient sense més tràmit.
9. Resolució de sol·licituds.
La distribució de l'ajuda a les entitats locals es realitzarà en atenció a les sol·licituds rebudes en aplicació dels criteris de selecció i distribució establits.
El secretari general tècnic de la Federació Valenciana de Municipis i Províncies, atenent les sol·licituds presentades, elevarà la proposta a la presidenta de la Federació Valenciana de Municipis i Províncies, la qual resoldrà la seua concessió i la quantitat de la subvenció.
València, 6 de novembre de 2007.- La presidenta de la Federació Valenciana de Municipis i Províncies: Elena María Bastides Bono.